Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
20 มิ.ย. 2559

กลุ่มธนาคารถูกกดดันต่อ… “เก็งกำไร” KAMART เป้าหมาย 9.0 บาท
ดัชนี SET อยู่ที่ 1,423.22 จุด +1.90 จุด +0.13% ปริมาณซื้อขาย 21,463  ลบ.
แนวรับ :  1,415 / 1,410   แนวต้าน :  1,425 / 1,432
 
สรุปทิศทางและแนวโน้มตลาด
กลุ่มธนาคารกดดัน SET อ่อนแอกว่าที่คาดการณ์ไว้: กลุ่มธนาคารขนาดใหญ่ถูกขายต่อเนื่องจากความกังวลต่อรายได้ค่าธรรมเนียมที่ลดลงหลังมีการใช้มาตรฐานค่าธรรมเนียมการโอนเงินใหม่ตั้งแต่ ต.ค.นี้ และคาดว่าจะมีการลดค่าธรรมเนียมอื่นๆ ตามมาอีก ทำให้ SET อ่อนแอกว่าตลาดหั้นภูมิภาคเช้านี้ ขณะที่กลุ่มหุ้นที่มีรายได้อิงกับการบริโภคภายในปะระเทศ (Consumption Plays) อย่าง ROBINS CPN THANI BEAUTY แข็งแกร่งกว่าตลาดชัดเจน (KTC ปรับลดลง จากความกังวลในการคิดค่าธรรมเนียมกับผู้ใช้บัตรลดลง)
“เก็งกำไร” KAMART…แม้ Business Model อาจสู้ Beauty ไม่ได้ แต่ PE ต่ำกว่ามาก: แนะนำ “เก็งกำไร” KAMART เป้าหมายพื้นฐาน 9.0 บาท มองเป็น Consumption Plays ที่กำไรเติบโตสูง 36-25% ในปี 2016-17 ขณะที่ PE ยังต่ำ 20x ในปี 2017 เมื่อเทียบกับหุ้นกลุ่มค้าปลีกส่วนใหญ่ที่ PE ปรับสูงขึ้นไปมากกว่า 27x ไปแล้ว ทั้งนี้แม้เราชอบ Business Model ของ BEAUTY มากกว่าในการขยาย Brand ผ่านการขยายสาขา แต่ KAMART มี PE ที่ต่ำเพียง 20x ปีนี้ ขณะที่ BEAUTY มี PE สูงกว่าที่ 40x เป็นจังหวะ “เก็งกำไร” แนวต้าน 8.75/9.0 บาท
BEAUTY…มีจังหวะทะลุ 8.60 ไปที่ 8.75 และ 9.0 บาท ตามลำดับ
 
หุ้นที่น่าสนใจทางเทคนิค
KAMART “ซื้อ” ราคาหุ้นมีจังหวะแกว่งตัวขึ้นต่อหลังพักตัว พร้อมปริมาณการซื้อขายเพิ่มสูงขึ้น สอดคล้องกับเส้นค่าเฉลี่ยทำ Golden Cross สนับสนุน เป็นจังหวะเก็งกำไร มีแนวต้านแรกที่ 8.60 บาท ผ่านได้มีแนวต้านถัดไปตามกรอบที่ 9.00 บาท
MONO “ซื้อ” ราคาหุ้นแกว่งตัวขื้นทะลุกรอบการพักตัวขาขึ้นรูปแบบ Bullish Flag พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ DI+ ชี้ขึ้นสนับสนุน เป็นจังหวะซื้อเก็งกำไร มีแนวต้านแรกที่ 3.00 บาท และถัดไปที่ 3.14 บาท
SIRI “ซื้อ” ราคาหุ้นแกว่งขึ้นต่อหลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ ADX และ MACD ชี้ขึ้น เป็นจังหวะซื้อเก็งกำไร มีแนวต้านแรกที่ 1.80 บาท และถัดไปที่ 1.89 บาท
 